|  |  |
| --- | --- |
| 29.06.2018.

|  |
| --- |
| **ЗАКЉУЧЕНИ И РАЗВЕДЕНИ БРАКОВИ, 2017.** |

У 2017. години статистика бракова бележи благи пораст броја укупно закључених бракова за 0,4% у односу на 2016. годину, односно пораст са 35 921 у 2016. години на 36 047 регистрованих бракова у 2017. години. Просек година старости приликом ступања у брак за жене је 31 година, а за мушкарце 34 године. Број закључених првих бракова у Републици Србији мањи је за 0,4% у односу на 2016. годину и износи 28 919. Просек година старости при закључењу првог брака за мушкарце и даље је 31 година, односно за жене 28 година. Најчешћи су етнички хомогени бракови, односно бракови закључени између супружника исте националности (88%). Највише је закључених бракова у којима су супружници са истом школском спремом, и то 67%, а када посматрамо економску активност супружника, у 49% закључених бракова оба супружника су економски активна лица која обављају одређено занимање. Број разведених бракова у 2017. години износи 9 262 и показује пораст за 2,4% у односу на 2016. годину. Просек година старости приликом развода брака за жене је 40 година, а за мушкарце 44 године. Просечно трајање разведеног брака у 2017. години износи 13,4 годинe. У 2017. години највећи број разведених бракова чине бракови с децом – 55% (5 117 разведених бракова). Након развода, издржавана деца су у 72% случајева додељена жени. Републички завод за статистику од 1998. године не располаже подацима за АП Косово и Метохија, тако да они нису садржани у обухвату података за Републику Србију (укупно).**Закључени и разведени бракови** |
|  | **2013** | **2014** | **2015** | **2016** | **2017** |
| **Закључени бракови ‒ укупно** | **36 209** | **36 429** | **36 949** | **35 921** | **36 047** |
|  **Од тога: закључени први бракови** | 30 049 | 30 163 | 30 248 | 29 048 | 28 919 |
| Просечна старост при закључењу првог брака ‒ **младожења** | 30,6 | 30,9 | 31,0 | 31,2 | 31,2 |
| Просечна старост при закључењу првог брака ‒ **невеста** | 27,5 | 27,9 | 28,0 | 28,2 | 28,3 |
| **Разведени бракови ‒ укупно** | **8 170** | **7 614** | **9 381** | **9 046** | **9 262** |
| Просечна старост при разводу брака ‒ **муж** | 42,7 | 43,1 | 43,5 | 43,5 | 43,7 |
| Просечна старост при разводу брака ‒ **жена** | 39,0 | 39,3 | 39,8 | 40,0 | 40,2 |
| Просечно трајање разведеног брака (године) | 13,4 | 13,6 | 13,3 | 13,3 | 13,4 |